CELEX: 32019R0255
Language: bg
Date: 2019-02-13 00:00:00
Title: Регламент за изпълнение (ЕС) 2019/255 на Комисията от 13 февруари 2019 година за изменение на Регламент за изпълнение (ЕС) № 821/2014 за определяне на правила за прилагането на Регламент (ЕС) № 1303/2013 на Европейския парламент и на Съвета по отношение на някои подробни разпоредби за прехвърлянето и управлението на приноса от програми, докладването по финансовите инструменти, техническите характеристики на мерките за информация и комуникация относно операциите и системата за записване и съхранение на данни

14.2.2019   
               
               
                  BG
               
               
                  Официален вестник на Европейския съюз
               
               
                  L 43/15
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/255 НА КОМИСИЯТА
         от 13 февруари 2019 година
         за изменение на Регламент за изпълнение (ЕС) № 821/2014 за определяне на правила за прилагането на Регламент (ЕС) № 1303/2013 на Европейския парламент и на Съвета по отношение на някои подробни разпоредби за прехвърлянето и управлението на приноса от програми, докладването по финансовите инструменти, техническите характеристики на мерките за информация и комуникация относно операциите и системата за записване и съхранение на данни
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (1), и по-специално член 46, параграф 3 и член 115, параграф 4 от него,
         като има предвид, че:
         
                     (1)
                  
                  
                     С Регламент за изпълнение (ЕС) № 821/2014 на Комисията (2) се определят, наред с другото, техническите характеристики на мерките за информация и комуникация. Поради промени в трета част, дял III, глава II от Регламент (ЕС) № 1303/2013, въведени с Регламент (ЕС, Евратом) 2018/1046 на Европейския парламент и на Съвета (3), заглавието на Регламент за изпълнение (ЕС) № 821/2014 и заглавието на глава II от него следва да бъдат съответно изменени.
                  
               
                     (2)
                  
                  
                     За да се избегне ненужната административна тежест и от съображения за опростяване, изискването името на финансовия инструмент да включва позоваване на факта, че той се подпомага от Европейските структурни и инвестиционни фондове („ЕСИФ“) следва да бъде премахнато. Съгласно член 6, параграф 1, буква б) от Делегиран регламент (ЕС) № 480/2014 на Комисията (4) обаче крайните получатели на финансовите инструменти трябва да бъдат информирани, че финансирането се предоставя по програми, съфинансирани от европейските структурни и инвестиционни фондове. Отмяната на задължението да се посочва името на финансовия инструмент следователно не оказва въздействие върху изискванията за видимостта и комуникациите на равнището на подпомагане за крайните получатели. Член 4, параграф 4 от Регламент за изпълнение (ЕС) № 821/2014 следва да бъде съответно изменен.
                  
               
                     (3)
                  
                  
                     С приложение I към Регламент за изпълнение (ЕС) № 821/2014 на Комисията се установява образецът за докладване относно финансовите инструменти, управлявани от членове 37—46 от Регламент (ЕС) № 1303/2013. Значителна част от тези разпоредби бяха изменени с Регламент (ЕС, Евратом) 2018/1046.
                  
               
                     (4)
                  
                  
                     В член 38, параграф 1 от Регламент (ЕС) № 1303/2013 беше въведен нов вариант за изпълнение, който съчетава европейските структурни и инвестиционни фондове с финансови продукти на ЕИБ в рамките на Европейския фонд за стратегически инвестиции, както е посочено и в новия член 39а от него. Следователно е необходимо този вариант да се включи в раздела за описание на финансовия инструмент и договореностите за изпълнение, както и да се включат нови полета за данни в раздела с образеца за докладване по финансовите инструменти, свързани с напредъка в постигането на очаквания лостов ефект, за да се отрази приносът на европейските структурни и инвестиционни фондове към финансови инструменти, съчетаващи този принос с финансови продукти на ЕИБ в рамките на Европейския фонд за стратегически инвестиции.
                  
               
                     (5)
                  
                  
                     В член 38, параграф 4 от Регламент (ЕС) № 1303/2013 бяха изяснени правилата за пряко възлагане на публични банки или институции. Следователно е необходимо това изясняване да бъде отразено, като се включи този вид организации, изпълняващи финансови инструменти, в раздела с образеца за докладване по финансовите инструменти, който е свързан с идентификацията на органите, изпълняващи финансови инструменти и органите, изпълняващи фонд или фондове, където е приложимо.
                  
               
                     (6)
                  
                  
                     При условие, че е налице активно управление на касовите наличности, с член 44 от Регламент (ЕС) № 1303/2013 се позволява финансирането на отрицателните лихви, генерирани в резултат на инвестициите на европейските структурни и инвестиционни фондове в съответствие с член 43 от Регламент (ЕС) № 1303/2013 от програмни средства, възстановени на финансовия инструмент. Поради това е необходимо изискванията за докладване да бъдат приведени в съответствие с тази нова разпоредба. Това привеждане в съответствие следва да се осъществи в раздела с образеца за докладване по финансовите инструменти във връзка със сумите, възстановени на финансовите инструменти от инвестиции.
                  
               
                     (7)
                  
                  
                     Новият член 43а от Регламент (ЕС) № 1303/2013 изяснява правилата относно диференцираното третиране на инвеститорите, които осъществяват дейност на принципа на пазарната икономика в случай на споделяне на печалбата и рисковете. Следователно е необходимо формулировката на образеца за докладване по финансовите инструменти да се приведе в съответствие с тази разяснена разпоредба в раздела относно лихви и други печалби, генерирани от подкрепата от европейските структурни и инвестиционни фондове за финансовия инструмент, програмни средства, възстановени на финансовия инструмент от инвестиции, както е посочено в членове 43 и 44, и суми, използвани за диференцирано третиране, както е посочено в член 43а.
                  
               
                     (8)
                  
                  
                     В член 46 от Регламент (ЕС) № 1303/2013 задълженията за докладване по отношение на финансовите инструменти бяха рационализирани, за да се избегнат някои дублирания. Следователно е необходимо информацията, изисквана в поле за данни 40, да се приведе в съответствие с изискването за докладване, посочено в член 46, параграф 2, буква и) от Регламент (ЕС) № 1303/2013. Също така е необходимо да се премести изискването за докладване относно стойността на капиталовите инвестиции спрямо предходната година по дял VII на образеца за докладване по финансовите инструменти, управлявани от член 46, параграф 2, буква и) от Регламент (ЕС) № 1303/2013. За да се избегне ненужната административна тежест и да се осигури съгласуваност със системите за докладване, вече установени от управляващите органи, преместването на съществуващото поле за данни 40 в дял VII с цел да се осигури съгласуваност със съответната препратка в член 46, параграф 2, буква и) от Регламент (ЕС) № 1303/2013 не следва да стане причина за неговото преномериране, макар че заглавието му следва да бъде приведено в съответствие с този член.
                  
               
                     (9)
                  
                  
                     За да се избегне дублирането на някои изисквания и да се постигне съответствие с изискванията за докладване съгласно член 46, параграф 2, буква з) от Регламент (ЕС) № 1303/2013, препратката към стойността на инвестициите и участията се заличава от раздела относно напредъка при постигането на очаквания лостов ефект в образеца за докладване по финансовите инструменти.
                  
               
                     (10)
                  
                  
                     Вследствие на промените в членове 37—46 от Регламент (ЕС) № 1303/2013, посочени в съображения (3) — (9), приложение I към Регламент за изпълнение (ЕС) № 821/2014 следва да бъде съответно изменено.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Комитета за координация на европейските структурни и инвестиционни фондове.
                  
               
                     (12)
                  
                  
                     С цел да се гарантира правната сигурност и да се сведат до минимум несъответствията между изменените разпоредби на Регламент (ЕС) № 1303/2013, които се прилагат от 2 август 2018 г. или преди това в съответствие с член 282 от Регламент (ЕС, Евратом) 2018/1046, и разпоредбите на настоящия регламент, настоящият регламент следва да влезе в сила в деня след деня на публикуването му в Официален вестник на Европейския съюз.
                     
                  
               
                     (13)
                  
                  
                     Поради това Регламент за изпълнение (ЕС) № 821/2014 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) № 821/2014 се изменя, както следва:
            
                        1)
                     
                     
                        заглавието се заменя със следното:
                        „Регламент за изпълнение (ЕС) № 821/2014 на Комисията от 28 юли 2014 г. за определяне на правила за прилагането на Регламент (ЕС) № 1303/2013 на Европейския парламент и на Съвета по отношение на някои подробни разпоредби за прехвърлянето и управлението на приноса от програми, докладването по финансовите инструменти, техническите характеристики на мерките за информация, комуникация и видимост относно операциите и системата за записване и съхранение на данни“;
                     
                  
                        2)
                     
                     
                        заглавието на глава II се заменя със следното:
                        „ТЕХНИЧЕСКИ ХАРАКТЕРИСТИКИ НА МЕРКИТЕ ЗА ИНФОРМАЦИЯ И КОМУНИКАЦИЯ ЗА ОПЕРАЦИИТЕ И ИНСТРУКЦИИ ЗА СЪЗДАВАНЕ НА ЕМБЛЕМАТА НА СЪЮЗА И ДЕФИНИРАНЕ НА СТАНДАРТНИТЕ ЦВЕТОВЕ“;
                     
                  
                        3)
                     
                     
                        в член 4 параграф 4 се заменя със следното:
                        
                           „4.   Името „Европейски съюз“ винаги се изписва изцяло. Шрифтът, използван заедно с емблемата на Съюза, може да бъде: Arial, Auto, Calibri, Garamond, Trebuchet, Tahoma, Verdana, Ubuntu. Курсив, подчертаване или ефекти на шрифта, не се използват. Разполагането на текста спрямо емблемата на Съюза не трябва по никакъв начин да пречи на емблемата на Съюза. Използваният размер на шрифта трябва да е пропорционален на размера на емблемата. Цветът на шрифта трябва да бъде рефлексно синьо, черен или бял в зависимост от фона.“;
                        
                     
                  
                        4)
                     
                     
                        приложение I към Регламент за изпълнение (ЕС) № 821/2014 се изменя в съответствие с приложението към настоящия регламент.
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 347, 20.12.2013 г., стр. 320.
         
            (2)  Регламент за изпълнение (ЕС) № 821/2014 на Комисията от 28 юли 2014 г. за определяне на правила за прилагането на Регламент (ЕС) № 1303/2013 на Европейския парламент и на Съвета по отношение на някои подробни разпоредби за прехвърлянето и управлението на приноса от програми, докладването по финансовите инструменти, техническите характеристики на мерките за информация и комуникация относно операциите и системата за записване и съхранение на данни (ОВ L 223, 29.7.2014 г., стр. 7).
         
            (3)  Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).
         
            (4)  Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ L 138, 13.5.2014 г., стр. 5).
      
      
         
            ПРИЛОЖЕНИЕ
            Приложение I към Регламент за изпълнение (ЕС) № 821/2014 се изменя, както следва:
            
                        1)
                     
                     
                        поле за данни 7.2. се заменя със следното:
                        
                                    „7.2.
                                 
                                 
                                    Финансов инструмент, създаден на национално, регионално, международно или трансгранично ниво, управляван от или на отговорността на управляващия орган, както е посочено в член 38, параграф 1, буква б), подкрепян с принос от програма на ЕСИ фонд, съгласно член 38, параграф 4, букви а), б), в) и г) от Регламент (ЕС) № 1303/2013“
                                 
                              
                  
                        2)
                     
                     
                        добавя се ново поле за данни 7.3.:
                        
                                    „7.3.
                                 
                                 
                                    Финансов инструмент, съчетаващ финансов принос от управляващия орган с финансови продукти на ЕИБ в рамките на Европейския фонд за стратегически инвестиции в съответствие с член 39а, посочени в член 38, параграф 1, буква в)“
                                 
                              
                  
                        3)
                     
                     
                        поле за данни 10 се заменя със следното:
                        
                                    „10.
                                 
                                 
                                    Правен статут на финансовия инструмент съгласно член 38, параграф 6 и член 39а, параграф 5, буква б) от Регламент (ЕС) № 1303/2013 (само за финансови инструменти, посочени в член 38, параграф 1, букви б) и в): доверителни сметки, открити на името на изпълняващия орган и в полза на управляващия орган или отделен финансов блок в рамките на финансовата институция“
                                 
                              
                  
                        4)
                     
                     
                        Дял III се заменя със следното:
                        „III.   
                              Идентификация на органа, изпълняващ финансовия инструмент, и на органа, изпълняващ фонд или фондове, където е приложимо, както е посочено в член 38, параграф 1), букви а), б) и в) от Регламент (ЕС) № 1303/2013 (член 46, параграф 2, буква в) от Регламент (ЕС) № 1303/2013“;
                        
                     
                  
                        5)
                     
                     
                        поле за данни 11.1. се заменя със следното:
                        
                                    „11.1.
                                 
                                 
                                    Вид на изпълняващия орган съгласно член 38, параграф 4 и член 39а, параграф 5 от Регламент (ЕС) № 1303/2013; съществуващ или новосъздаден правен субект, чиято функция е изпълнението на финансови инструменти; Европейска инвестиционна банка; Европейски инвестиционен фонд; международна финансова институция, от която дадена държава членка притежава дялове; банка или институция, която е публична собственост, учредена като правен субект, извършващ финансови дейности на професионална основа; публичноправен или частноправен орган; управляващ орган, който пряко предприема задачи по изпълнението (само за заеми и гаранции)“
                                 
                              
                  
                        6)
                     
                     
                        Дял VII се заменя със следното:
                        „VII.   
                              Лихви и други печалби, генерирани от подкрепата от европейските структурни и инвестиционни фондове за финансовия инструмент, програмни средства, възстановени на финансовия инструмент от инвестиции, както е посочено в членове 43 и 44, суми, използвани за диференцирано третиране, както е посочено в член 43а, и стойността на капиталовите инвестиции спрямо предходни години (член 46, параграф 2, букви ж) и и) от Регламент (ЕС) № 1303/2013)“;
                        
                     
                  
                        7)
                     
                     
                        поле за данни 37 се заменя със следното:
                        
                                    „37.
                                 
                                 
                                    Размер на средствата, които могат да бъдат отнесени към ЕСИФ, използвани съгласно членове 43а и 44 от Регламент (ЕС) № 1303/2013“
                                 
                              
                  
                        8)
                     
                     
                        поле за данни 37.1. се заменя със следното:
                        
                                    „37.1.
                                 
                                 
                                    от които, платени за диференцирано третиране на инвеститори, работещи съгласно принципа на пазарната икономика, които предоставят насрещни ресурси към подкрепата от ЕСИ фондовете на финансовия инструмент или които съинвестират на равнището на крайния получател (в EUR)“
                                 
                              
                  
                        9)
                     
                     
                        добавя се ново поле за данни 37.3.:
                        
                                    „37.3.
                                 
                                 
                                    от които, суми за покриване на загубите в номиналния размер на приноса на европейските структурни и инвестиционни фондове за финансовия инструмент в резултат на отрицателни лихви, ако тези загуби възникнат въпреки активното управление на касовите наличности от структурите, изпълняващи финансови инструменти (в EUR)“
                                 
                              
                  
                        10)
                     
                     
                        след новото поле за данни 37.3. се добавя ново поле за данни 40:
                        
                                    „40.
                                 
                                 
                                    Стойност на капиталовите инвестиции спрямо предходни години (в EUR)“
                                 
                              
                  
                        11)
                     
                     
                        Дял VIII се заменя със следното:
                        „VIII.   
                              Напредък в постигането на очаквания лостов ефект на инвестициите, направени от финансовия инструмент (член 46, параграф 2, буква з) от Регламент (ЕС) № 1303/2013)“;
                        
                     
                  
                        12)
                     
                     
                        добавя се ново поле за данни 38.1А.:
                        
                                    „38.1А.
                                 
                                 
                                    Принос по финансовия продукт на ЕИБ, за който е поето задължение в рамките на споразумението за финансиране с органа, изпълняващ финансовия инструмент (само за инструменти съгласно член 38, параграф 1, буква в) (в EUR)“
                                 
                              
                  
                        13)
                     
                     
                        добавя се ново поле за данни 38.2А.:
                        
                                    „38.2А.
                                 
                                 
                                    Принос по финансов продукт на ЕИБ, изплатен към финансов инструмент (само за инструменти съгласно член 38, параграф 1, буква в) (в EUR)“
                                 
                              
                  
                        14)
                     
                     
                        добавя се ново поле за данни 38.3А.:
                        
                                    „38.3А.
                                 
                                 
                                    Принос по финансов продукт на ЕИБ, мобилизиран на равнище краен получател (само за инструменти съгласно член 38, параграф 1, буква в) (в EUR)“
                                 
                              
                  
                        15)
                     
                     
                        поле за данни 40 от дял VIII се заличава.